

คำสั่งโรงเรียนบ้านบางสะพานน้อย

ที่ 28/๒๕65

เรื่อง แต่งตั้งคณะกรรมการดำเนินงานนิเทศภายในโรงเรียน ปีการศึกษา ๒๕65

ด้วยโรงเรียนบ้านบางสะพานน้อย ได้กำหนดนโยบายให้มีการจัดทำระบบการนิเทศภายในเพื่อพัฒนาตนเอง โดยใช้กระบวนการทำงาน และการดำเนินกิจกรรมร่วมกัน ระหว่างผู้บริหารและบุคลากรภายในโรงเรียน ในการแนะนำ ช่วยเหลือส่งเสริมเกี่ยวกับการเรียนการสอน และพัฒนาการดำเนินงานให้เป็นไปตามมาตรฐานของโรงเรียน เพื่อปรับปรุงและพัฒนาคุณภาพการศึกษาให้มีประสิทธิภาพเป็นไปตามวัตถุประสงค์เป้าหมายของการศึกษาที่กำหนดไว้ และเพื่อให้ได้มาซึ่งผลสัมฤทธิ์อันสูงสุดในการเรียนของนักเรียน

โดยอาศัยอำนาจตามมาตรา ๓๙ แห่งพระราชบัญญัติระเบียบบริหารราชการกระทรวงศึกษาธิการ พ.ศ.๒๕๔๖ และมาตรา ๒๗ แห่งพระราชบัญญัติระเบียบข้าราชการครูและบุคลากรทางการศึกษา พ.ศ.๒๕๔๗ เพื่อให้การดำเนินการดังกล่าว เป็นไปด้วยความเรียบร้อย จึงขอแต่งตั้งคณะกรรมการดำเนินโครงการ ดังนี้

1. **คณะกรรมการฝ่ายอำนวยการ ประกอบด้วย**

๑. นางสุกัญญา ปัตเมฆ ผู้อำนวยการโรงเรียน ประธานกรรมการ

 ๒. นางนงนาจ ทรายแก้ว ครูชำนาญการพิเศษ รองประธาน

3. นางสมจิตร เก่งตรง ครูชำนาญการพิเศษ กรรมการ

4. นางขวัญจิตร เกิดหาญ ครูชำนาญการพิเศษ กรรมการและเลขานุการ **มีหน้าที่**

1. ให้คำปรึกษา สร้างเสริมความรู้ความเข้าใจ ร่วมประชุมวางแผนการนิเทศภายในสถานศึกษา

2. ประสานงานระหว่างผู้นิเทศและผู้รับการนิเทศ

3. ให้การสนับสนุนด้านงบประมาณในการดำเนินงานโครงการ และกำกับติดตาม ประเมินผลการจัดการนิเทศภายใน

**2. คณะกรรมการการดำเนินงานนิเทศ ประกอบด้วย**

๑. นางสุกัญญา ปัตเมฆ ผู้อำนวยการโรงเรียน

 ๒. นางนงนาจ ทรายแก้ว ครูชำนาญการพิเศษ

3. นางสาวนันทรัตน์ มีล้วน ครูชำนาญการพิเศษ

4. นางสมจิตร เก่งตรง ครูชำนาญการพิเศษ

5. นางขวัญจิตร เกิดหาญ ครูชำนาญการพิเศษ

6. นางกมลพร สุขแก้ว ครูชำนาญการ

7. นางกชชญ เลิศภูรินท์ ครูชำนาญการ

8. นางสาวสุปรียา ตรีหัตถ์ ครูชำนาญการ

9.นางสาวสุทธิจิตต์ นาคคล้ำ ครูชำนาญการ

**มีหน้าที่**

1. ร่วมวางแผนในการปฏิบัติงานโดยมีส่วนร่วมในการคิดวิเคราะห์สภาพปัญหาและความต้องการรวมทั้งวางแนวทางในการปฏิบัติงาน

2. ดำเนินการนิเทศ ให้คำแนะนำปรึกษา ช่วยเหลือ ช่วยแก้ไขจุดบกพร่อง และชี้แนะ ให้ผู้รับการนิเทศได้พัฒนาตนเอง สร้างขวัญและกำลังใจแก่ผู้รับการนิเทศ เพื่อกระตุ้นและสนับสนุนให้ผู้รับการนิเทศได้พัฒนาตนเอง

3. ดำเนินการประเมินผลการจัดการนิเทศภายใน เพื่อหาทางปรับปรุงแก้ไขจุดบกพร่องต่าง ๆ และเพื่อหาทางยกระดับคุณภาพของการปฏิบัติงานให้สูงขึ้น

4. สรุปและรายงานผลต่อผู้บริหาร

ขอให้คณะกรรมการที่ได้รับแต่งตั้ง ปฏิบัติหน้าที่ที่ได้รับมอบหมายให้เป็นไปด้วยความเรียบร้อย สำเร็จตามวัตถุประสงค์ และทันตามกำหนดเวลา เพื่อประโยชน์ของนักเรียน และโรงเรียนสืบไป

ทั้งนี้ ตั้งแต่บัดนี้เป็นต้นไป

สั่ง ณ วันที่ 2 พฤษภาคม พ.ศ. 2565



 (นางสุกัญญา ปัตเมฆ)

 ผู้อำนวยการโรงเรียนบ้านบางสะพานน้อย